2. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Α.30494/408 της 10/31 Δεκ. 1964 (ΦΕΚ Β΄ 678) Περί εφαρμογής του μέτρου της διαγραφής των εκ προσκομμάτων μικροποσών των αφορώντων εις τελωνειακάς πράξεις. Λαβόντες υπ’ όψιν:1)Το άρθρ. 26ον του Νόμ. 1805/51 «περί κυρώσεως του Α.Ν. 1419/50 «περί κυρώσεως του πρωτοκόλλου του Αννεσύ» και άλλων τινών διατάξεων, 2)την απασχόλησιν και τας δυσχερείας των Τελωνειακών Αρχών δια την είσπραξιν μικροποσών εκ διαπιστουμένων παρά της Δ/νσεως τελωνειακού ελέγχου προσκομμάτων, αφορώντων εις πράξεις λαμβανούσας χώραν κατά κανόνα εις χρόνον πολύ προγενέστερον της επιδιωκομένης εισπράξεως και 3)την υπ’ αριθ. 19878/7.11.64 αναφοράν της Δ/νσεως τελωνειακού Ελέγχου περί της διευκολύνσεως ήτις προκύπτει εις το έργον του Ελέγχου των παραστατικών και της ταχυτέρας διεξαγωγής τούτου δια του μέτρου της διαγραφής των εκ προσκομμάτων μικροποσών, ληφθέντος δια των υπ’ αριθ. Α.24037/61, Α.7454/62, Α.31598/62 και Α.34323/64 αποφάσεων ημών, αποφασίζομεν: Ι.Τα διαπιστωθέντα ή διαπιστούμενα παρά της Δ/νσεως τελωνειακού Ελέγχου προσκόμματα επί παραστατικών εγγράφων μέχρι ποσού 50 δραχμών κατά πράξιν δια δασμούς, φόρους, τέλη κλπ. δεν εισπράττονται εις βάρος του οφειλέτου ουδέ καταλογίζονται εις βάρος των τελωνειακών υπολόγων. ΙΙ.Ειδικώς προκειμένου περί προσκομμάτων εκ τελών χαρτοσήμου το κατά πράξιν ως ανωτέρω ποσόν περιορίζεται εις δραχ. 10. ΙΙΙ.Διαγραφή οιωνδήποτε προσκομμάτων δεν χωρεί, εφ’ όσον κατά την κρίσιν του Δ/ντού της Δ/νσεως τελωνειακού Ελέγχου η μη είσπραξις ή η πλημμελής είσπραξις παρά της ελεγχομένης τελωνειακής Αρχής δεν είναι τυχαία, αλλά λαμβάνει χώραν καθ’ υποτροπήν ή εν πάση περιπτώσει οφείλεται εις δόλον ή βαρείαν αμέλειαν. Σελ. 602(β) Τεύχος Ζ22-Σελ. 24 